Birte Weiss (S), 1997-11-07:
Hensigten med dette forslag er meget sympatisk.
Enhedslisten foreslår, at det pålægges amterne at sikre døende ret til omsorg, pleje og smertebehandling under
hospicelignende forhold
ved oprettelse af særlige afdelinger som en integreret del af det offentlige sygehusvæsen eller ved at indgå driftsoverenskomster med non profit-organisationer.
Så nævnes det i bemærkningerne, at det bør være en naturlig del af et velfærdssamfunds virke at sikre borgerne den nødvendige hjælp og støtte, også når de er døende.
Jeg tror, de fleste godt er klar over, at det er i sygehusloven, man fastlægger de overordnede rammer for amternes forpligtelser i forbindelse med sygehusbehandling, og at den mere detaljerede tilrettelæggelse af selve betjeningen besluttes ude i de enkelte amter.
I overensstemmelse med dette grundfæstede princip om det decentrale sundhedsvæsen gælder det også ifølge sygehusloven, at amterne helt overordnet er forpligtet til at yde behandling og pleje til døende mennesker, mens det er op til hvert enkelt amt præcist i detaljen at afgøre, hvordan behandlingen og plejen skal tilrettelægges alt efter hensyntagen til de lokale forhold.
Da amterne opfylder de forpligtelser, der ifølge sygehusloven er blevet dem pålagt også i relation til døende, finder regeringen ikke, at der er grund til at ændre noget i princippet om den decentrale udførelse af sundhedsopgaven, eller inden for sygehusvæsenet skulle jeg måske snarere sige.
Men at alvorligt syge og døende i et velfærdssamfund som det danske skal sikres behandling og pleje under vilkår, hvor der i videst mulig udstrækning tages hensyn til den enkeltes ønsker og behov, og hvor den indsats, der ydes, er af høj faglig standard, støtter regeringen fuldt ud, og det kan vi naturligvis af alle grunde give vores varme tilslutning til.
Derfor glæder vi os over, at der her i de seneste år er igangsat en række initiativer både i amter og kommuner, der har med det her at gøre.
er emnet sat på dagsordenen.
Mange amter har i den forbindelse drøftet og udarbejdet
Flere amter har allerede overvejelser og konkrete planer
om indgåelse af aftaler med de allerede eksisterende hospicer og også om oprettelse af særlige hospicelignende afdelinger, og det synes jeg er et stort gode.
Regeringen følger området tæt.
Vi har været med til at understøtte udviklingen bl.a. med en redegørelse fra Sundhedsstyrelsen fra marts 1996.
På den baggrund nedsatte Sundhedsstyrelsen så i foråret, altså her i 1997, en ekspertgruppe.
Den har til opgave at udarbejde faglige retningslinjer for udvalgte dele af den palliative indsats.
Styrelsen regner med at afslutte arbejdet i begyndelsen af 1998, det vil altså sige i løbet af få måneder.
Resultatet af ekspertgruppens arbejde vil derefter blive offentliggjort som et supplement til Sundhedstyrelsens redegørelse fra marts 1996, som jeg nævnte før.
Evalueringen af reglerne vil bl.a. blive set i sammenhæng med den øvrige indsats, der gøres for alvorligt syge og døende.
Formålet med en evaluering er bl.a. at klarlægge, hvilke holdninger de nuværende og kommende brugere har til de nuværende ordninger for døende, herunder hospicer, palliative enheder og bistandslovens regler om plejevederlag.
Jeg håber meget, at undersøgelsen vil besvare nogle centrale spørgsmål på området.
Når de svar foreligger, vil vi for det første kunne afgøre, om der er behov for ændringer i Socialministeriets plejevederlagsordning, så flere kan få gavn af den.
Også fra Sct. Maria Hospice Center i Vejle Amt er der interessante resultater på vej.
Man har her bl.a. i samarbejde med et privat konsulentfirma og Sundhedsministeriet kigget på det, som vi kan kalde den samlede sum af de erfaringer, man har på centeret, og dermed også for hele dets virke.
Det vil sige, at der allerede i øjeblikket er igangsat en lang række forskellige små og store initiativer på det her vigtige område.
Man er i fuld gang med det ude i de enkelte sygehusvæsener, og da regeringen bestemt ikke finder det hensigtsmæssigt at ændre ved det helt grundlæggende princip om, at udfyldelsen af det fælles mål skal ske decentralt, kan vi ikke støtte det konkrete forslag, som Enhedslisten her har fremsat.
Men der må ikke herske den ringeste tvivl om, at den holdning, som bærer forslaget, deler vi, og jeg håber også meget, at det er fremgået af mit indlæg her, at vi ubetinget deler den holdning.